Brev fra en norsk politiker om 2012 og katastrofeberedskap | Plausible Fremtider | den som lever får se
Brev fra en norsk politiker om 2012 og katastrofeberedskap
Ill. fra graven til Pacal den Store (se Wikipedia).
Dette kaller jeg ekte konspirasjonsteori.
En angivelig anonym norsk politiker påstår å ha besøkt undergrunnsbaser som strekker seg under hele landet. Disse er planlagt brukt som tilfluktsrom i 2012 da «Planet X» visstnok skal treffe Jorda. Ikke nok med det; kvasi-militære styrker bruker en fiffig t-bane drevet av en hittil ukjent krystall-energi i samarbeid med mulige ekstraterrestrielle. Alt foregår rett under dine føtter.
Planet X skal altså utslette alt liv på overflaten av planeten og gjøre den ubeboelig i 5 år. Derfor planlegger eliten å gå under jorden (bokstavelig talt) til ting har roet seg på overflaten. I følge brevet skal 2 millioner nordmenn skånes i dette undergunnskomplekset.
Tro det den som vil – les hele brevet her «A letter from a Norwegian politician«. Så det er altså under jorden de bruker oljefondet…
Les også min omtale av boken «The World Upside Down» på gamle Plausible Futures:
For de som er redde for nattesøvnen etter dette er det bare å lese Skepsis om 2012.
Har du investert i en hermetisk lukket underjordisk bunker, bare for sikkerhets skyld? Støtt Plausible Fremtider / Plausible Futures via PayPal.
«Norwegian politician» er senere identifisert som Khaqan Khan fra Moss SV. Se: http://nb.xiandos.info/Khaqan_Khan